KOOSTÖÖ- JA LITSENTSILEPING

15.02.2024 nr 2-2/24/123-1

Kaitsevägi (edaspidi Kaitsevägi või Pool), registrikood 70008641, asukoht Juhkentali 58, Tallinn 15007, keda esindab kaitseministri  28.11.2023 käskkirja nr 161 „Keskse hankija nimetamine“ ja Riigi Kaitseinvesteeringute Keskuse direktori 07.12.2020 käskkirja nr 77 alusel Riigi Kaitseinvesteeringute Keskuse hangete osakonna juhataja Ivar Janson,

ja

Eesti Rahvusringhääling (edaspidi ERR või Pool), registrikood 74002322, asukoht F.R. Kreutzwaldi 14, 15029 Tallinn, keda esindab juhatuse liige Mart Luik,

juhindudes sellest, et:

a)	Eesti Rahvusringhäälingu seaduse § 4 punkt 8 järgi toodab Rahvusringhääling muuhulgas saateid, mis aitavad kaasa Eesti ajaloo ja kultuuri audiovisuaalsele jäädvustamisele;
b)	poolte ühiseks huviks on tähistada väärikalt veteranipäeva jäädvustades ja vahendades avalikkusele välismissioonidel osalenud kaitseväelaste lugusid ning neile pühendatud kontserdi, 

sõlmisid Pooled käesoleva koostöö- ja litsentsilepingu (edaspidi Leping) alljärgnevas:

1.	Lepingu ese												
1.1.	Lepingu esemeks on poolte koostöö seoses telesaate tööpealkirjaga „Veteranirock 2024“ (edaspidi Saade) tootmise ning kasutamisega.
1.2.	Saate pikkus on 58 (viiskümmend kaheksa) minutit ning Saate sisuks on intervjuud välismissioonidel osalenud kaitseväelastega ja neile pühendatud kontsert, et väärtustada Kaitseliidu ja Kaitseväe veterane ja läbi selle teadvustada veteranipäeva tähtsust.
1.3.	ERR esmaedastab Saate vastavalt ERR-i televisiooniprogrammi ETV saatevõrgule 23.04.2024.

2.	Poolte õigused ja kohustused										
2.1.	Kaitsevägi:												
2.1.1.	korraldab Pärnu linnas, kaitseväelastele pühendatud kontserdi ning kannab sellega seotud kulud;
2.1.2.	informeerib viivitamatult ERR-i kontserdiga seotud muudatustest või ümberkorraldustest, mis võivad mõjutada kontserdi salvestamise kulgu;
2.1.3.	kindlustab ERR-i võttegrupi ja -tehnika tasuta juurdepääsu kontserdi toimumise paika kontserdi toimumise päeval alates kella 09:00-st;
2.1.4.	kindlustab salvestusperioodil vaba juurdepääsu ERR-i transpordivahenditele: 1 (ühele) teleülekandejaamale, 2 (kahele) teletehnika abibussile, 2 (kahele) teletehnika abikaubikule ja  5 (viiele) sõiduautole;
2.1.5.	kindlustab ülekandejaama tööks vajaliku elektrivoolu (63A);
2.1.6.	tagab esitajate esituse kvaliteedi ning vastavuse professionaalsetele kontserditele esitatavatele nõuetele;
2.1.7.	kohustub eelnevalt informeerima kontserdi publikut salvestuse toimumisest;
2.1.8.	kinnitab, et on sõlminud või sõlmib oma nimel kõigi kontserdi autorite ning esitajatega kirjalikud lepingud, mis võimaldab Kaitseväel anda ERR-ile lepingu punktis 3.1 nimetatud load lepingus nimetatud tingimustel või hangib eeltoodud autoritelt ja esitajatelt kirjalikud dokumendid, millega need isikud annavad ERR-ile Lepingu punktis 3.1 nimetatud load Lepingus nimetatud tingimustel;
2.1.9.	ei pea hankima ega ERR-ile andma Lepingu punktis 2.1.8 nimetatud lubasid kontserdil kasutatavatele muusikateostele ja esitustele, mille osas on lubade andmise õigus Eesti Autorite Ühingul või Eesti Esitajate Liidul;
2.1.10.	annab ERR-is kehtestatud mahus andmed autoriõigusalaste arvestusobjektide kohta ning kontserdi kava ERR-ile üle hiljemalt 1 (üks) päev enne kontserdi algust ning informeerib ERR-i viivitamatult kontserdi kavas toimuvatest muudatustest;
2.1.11.	kannab punktis 2.1.8 nimetatud lepingute sõlmimise ja täitmisega ning lubade hankimisega seotud kulud;
2.1.12.	informeerib ERR-i koheselt sellest, kui kontserdi autor või esitaja seab Kaitseväele Lepingu punktis 2.1.8 täitmisel piiranguid või eritingimusi;
2.1.13.	panustab Saate tootmisse punktis 4 sätestatus suuruses ja korras.

2.2.	ERR:												
2.2.1.	korraldab kontserdi salvestamise ja Saate tootmise ning edastamise ERR-i televisioonikanalil ning kannab sellega seotud kulud, mis ei ole Lepinguga pandud Kaitseväele;
2.2.2.	kooskõlastab Kaitseväega ERR-i meeskonna tegevuse ja tehniliste vahendite paigutuse kontserdi salvestamisel;
2.2.3.	annab Kaitseväele koopia Saate failist üle hiljemalt 30.04.2024.

3.	Litsents

3.1.	Käesoleva lepinguga annab Kaitsevägi ERR-ile loa (all-litsentsi andmise õigusega) kontserdi kasutamiseks alljärgnevatel tingimustel:

3.1.1.	õigus kontserdi salvestamiseks;
3.1.2.	õigus kontserdi salvestise terviku või katkenditena (muuhulgas teiste saadete osana) üldsusele suunamiseks mis tahes tehnilise vahendi või protsessi vahendusel piiramatu arv kordi;
3.1.3.	õigus kontserdi salvestist tõlkida ning subtiitritega varustada punktis 3.1.2 toodud õiguste teostamise eesmärgil;
3.1.4.	õigus kontserdi salvestise alaliseks säilitamiseks ERR-i arhiivis.

3.2.	Punktis 3.1 nimetatud litsents kehtib tähtajatult territoriaalse piiranguta.
3.3.	ERR-ile kuuluvad kõik Saate tootmisel tekkivad autoriõigused ning autoriõigusega kaasnevad õigused (audiovisuaalteose autori õigused).
3.4.	ERR annab Kaitseväele tähtajatu territoriaalse piiranguta lihtlitsentsi Saate (terviku või katkenditena) üldsusele suunamiseks mistahes tehnilise vahendi või protsessi vahendusel (v.a televisioonis Eesti Vabariigi territooriumil) piiramatu arv kordi.
3.5.	Saate kasutamisel punktis 3.4 nimetatud viisil tuleb viidata ERR-ile kui audiovisuaalteose esmasalvestuse tootjale ning audiovisuaalse teose autorite varaliste autoriõiguste omajale.
3.6.	Juhul, kui Kaitsevägi kasutab temale punkti 3.4 alusel antud õigust ning Saade sisaldab:

3.6.1.	muusikateoseid, peab Kaitsevägi oma nimel ja arvel hankima muusikateoste kasutamiseks load muusikateoste autoritelt ja/või neid esindavatelt isikutelt (Eesti Autorite Ühing);
3.6.2.	teoste esitusi või fonogramme, peab Kaitsevägi oma nimel ja arvel hankima teoste esituste kasutamiseks load teoste esitajatelt ja/või neid esindavatelt isikutelt (Eesti Esitajate Liit) või fonogrammitootjatelt (Eesti Fonogrammitootjate Ühing).

4.	Tasu ja arveldused

4.1.	Kaitsevägi tasub ERR-ile Saate tootmise tehniliste kulutuste katteks 25 000,00 (kakskümmend viis tuhat) eurot, millele lisandub käibemaks.
4.2.	Kaitsevägi tasub ERR-ile punktis 4.1 nimetatud summa ERR-i esitatud arve alusel 28 (kahekümne kaheksa) kalendripäeva jooksul arve esitamisest arvates. 
4.3.	ERR esitab Kaitseväele e-arvete operaatori kaudu e-arve, millele märgitakse muuhulgas:

4.3.1.	Kontaktisik: Kadri Soots;
4.3.2.	Käesoleva lepingu number;
4.3.3.	Ostutellimuse number: OTE-0319482;
4.3.4.	Teenuse kirjeldus;
4.3.5.	Maksumus käibemaksuta ja käibemaksuga.

4.4.	Tulenevalt Lepingu preambulas toodud Poolte ühistest eesmärkidest Lepingu täitmisel, ei nõua Kaitsevägi ERR-ilt punktis 3.1 kirjeldatud litsentsi eest tasu ning ERR ei nõua Kaitseväelt punktis 3.4 nimetatud litsentsi eest tasu.

5.	Poolte vastutus

5.1.	Lepingust tuleneva kohustuse mittekohase täitmisega või Lepingus avaldatu või kinnitati tõele mittevastavusega teisele Poolele tahtlikult või hooletusest tekitatud kahju eest vastutab kahju tekitanud Pool täies ulatuses.

6.	Muud sätted

6.1.	Leping jõustub poolte allkirjastamisest ning kehtib kuni lepinguliste kohustuste täitmiseni, v.a  autoriõiguste ning autoriõigustega kaasnevate õiguste osas, millisel juhul kehtib Leping kuni 
nimetatud õiguste kehtivuse tähtaja lõppemiseni.
6.2.	Lepingu muutmine võib toimuda ainult poolte kirjalikul kokkuleppel.
6.3.	Käesolev Leping on konfidentsiaalne ning selle täitmisega seotu ei kuulu avaldamisele kolmandatele isikutele, välja arvatud seadusega sätestatud juhtudel või teise Poole eelneval nõusokul.
6.4.	Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel. Kokkuleppe mittesaavutamisel lahendatakse vaidlused Harju Maakohtus.
6.5.	Lepinguga seotud teated edastavad pooled järgmistele aadressidele/sidevahenditele:

6.5.1.	ERR – kontaktisik Tiina Koljak, telefon +372 5646 6301, e-post tiina.koljak@err.ee.
6.5.2.	Kaitsevägi – kontaktisik Viljar Kurg, telefon: +372 5635 9123, e-post 
viljar.kurg@mil.ee.
6.5.3.	Kaitsevägi – Helena-Leana Šinkonite, telefon +372 5305 1281, 
e-post helena.sinkonite@rkik.ee.

7.	Osapooled

Kaitsevägi							Eesti Rahvusringhääling
Registrikood 70008641						Registrikood 74002322
Juhkentali 58							F.R. Kreutzwaldi 14
15007 Tallinn							15029 Tallinn

(allkirjastatud digitaalselt)					(allkirjastatud digitaalselt)

Ivar Janson							Mart Luik
hangete osakonna juhataja					juhatuse liige